cyanic-selkie/wikianc huggingface dataset:
Kolmen valtakunnan rajapyykki
thumb|Kolmen valtakunnan rajapyykki Suomen puolelta nähtynä. thumb|Rajapyykin sijainti. thumb|Suomalaisjoukot [[Lipunnosto kolmen valtakunnan rajapyykille|nostavat lipun rajapyykille Lapin sodan päätyttyä 27. huhtikuuta 1945.]] Kolmen valtakunnan rajapyykki on Suomen, Ruotsin ja Norjan yhteinen betoninen rajapyykki Koltajärvessä. Se on samalla Ruotsin pohjoisin ja Manner-Suomen läntisin piste. Rajapyykkiin rajoittuvat Suomen puolelta Enontekiön, Ruotsista Kiirunan ja Norjasta Omasvuonon kunnat.
Rajapyykki on maailman pohjoisin kolmen valtion rajapiste. Suomen, Norjan ja Venäjän rajapiste Muotkavaaralla on noin 900 metriä etelämpänä.
Historia
Nykyinen rajamerkki on rakennettu vuonna 1926. Se rakennettiin, koska kevätjäät olivat turmelleet alkuperäistä rajamerkkiä useaan kertaan. Uusi rajamerkki on betonista tehty katkaistu kartio, jonka päällä olevaan sydänkiveen on merkitty keskeiset vuosiluvut 1897, 1901 ja 1926. Pyykin yläosa on rajamerkkiohjeiden mukaisesti maalattu keltaiseksi.
Matkailu
Rajapyykki on paikalla, missä lehtimetsä peittää tunturien rinteitä.
Ruotsin kruununprinsessa Victoria kävi rajapyykillä keväällä 2005 vihkimässä käyttöön nimeään kantavan moottorikelkkareitin. Rajapyykki sijaitsee Mallan luonnonpuiston alueella ja sinne pääsee veneellä Kilpisjärveä pitkin tai kävelemällä runsaan kymmenen kilometrin matkan luonnonpuiston halki. Luonnonpuistossa ei saa poiketa merkityltä reitiltä.
Rajapyykin läheisyydessä sijaitsee myös vuonna 1993 Kalottireitin avaamisen kunniaksi pystytetty muistomerkki. Siihen on kaiverrettu tilaisuudessa olleiden Suomen, Ruotsin ja Norjan valtionpäämiesten ja heidän puolisoidensa nimikirjoitukset.
Rajapyykin saa vapaasti kiertää (mikäli mukana ei ole tullattavia tavaroita), sillä kaikki kolme rajaa ovat Schengen-alueen sisärajoja. Pohjoismaiden kansalaisilla ei tarvitse olla mukana edes passia.
Australian Grand Prix 2018
Australian Grand Prix 2018 (virallisesti Formula 1 2018 Rolex Australian Grand Prix) oli Formula 1 -kauden ensimmäinen osakilpailu, joka ajettiin 25. maaliskuuta Albert Parkin katuradalla Melbournessa Australiassa.
Kilpailu oli 82. Australian Grand Prix ja 23. Albert Parkin radalla ajettu Formula 1 -osakilpailu.
Aika-ajot
Lewis Hamilton ajoi paalulle suurella 0,6 sekuntin erolla toiseksi tulleeseen Kimi Räikköseen. Kolmanneksi ajoi Räikkösen tallikaveri Sebastian Vettel. Valtteri Bottas ajoi aika-ajojen kolmannessa osiossa seinään. Hän ei saanut osiossa aikaa lainkaan, ja lisäksi auton vaihdelaatikko jouduttiin vaihtamaan, jolloin Bottas sai viiden ruudun lähtöruuturangaistuksen.
Kilpailu
Lähtö sujui tasaisesti kärjen osalta. Kimi Räikkönen sai paremman lähdön kuin Hamilton, ja pääsi yrittämään ohitusta, mutta ei onnistunut. Max Verstappen hävisi yhden sijan Kevin Magnussenille. Kierroksella yhdeksän Verstappen pyörähti ja putosi kahdeksanneksi.
Kärkikuljettajista Räikkönen meni varikolle ensimmäisenä kierroksella 18, johon Mercedes vastasi ottamalla Hamiltonin sisään seuraavalla kierroksella. Haasin molempien kuljettajien varikkopysähtykset epäonnistuivat kierroksilla 22 ja 24, kun vasenta takarengasta ei saatu kummankaan autoon kunnolla kiinni. Sekä Magnussen että Grosjean keskeyttivät tämän seurauksena, minkä seurauksena virtuaalinen turva-auto otettiin käyttöön. Tästä hyötyi Sebastian Vettel, joka teki samaan aikaan varikkopysähdyksen, ja pääsi Hamiltonin edelle. Kierroksella 27 oikea turva-auto tuli radalle.
Kärkikymmenikkö pysyi samana maaliin asti, vaikka Daniel Ricciardo painostikin Kimi Räikköstä. Ricciardo ajoi myös kilpailun nopeimman kierroksen kierroksella 54. Vettel voitti, Hamilton oli toinen ja Räikkönen kolmas.
Johanna Siekkinen
Vuonna 1996 kakkosalbumi Tahdon sitä vastoin menestyi edellistä paremmin. Nimikappale soi MTV3:n Kesähäät-ohjelman tunnuskappaleena. Vuonna 1998 artistille myönnettiin kultalevy albumin myyntilukujen ollessa 30 000 kappaleen tienoilla.
Vuonna 1998 ilmestyneellä kolmannella ja toistaiseksi viimeisimmällä albumillaan Johanna Siekkinen toimi myös sanoittajana. Kuka kuivaa kyyneleet sai esimerkiksi paikallisradiotoimittajilta hyvää palautetta, mutta kaupallisesti se ei yltänyt edeltäjänsä tasolle. Vuonna 2002 Siekkinen tosin osallistui Suomen euro­viisu­karsintoihin kappaleella "Who Cares About A Broken Heart". Kappale sijoittui karsinnoissa viidenneksi. Sen suomenkielinen levytysversio "Tää sydän särkyy kerran vaan" sai jälleen paikallisradiotoimittajien suosion nousten paikallisradiokanavien soittolistan kärkikymmenikköön.
Siekkinen muutti 2000-luvun puolivälissä ulkomaille asuen ensin Nigeriassa ja sitten Alankomaissa. Nykyisin Siekkinen esittää taiteilijanimellä Johanna dance- ja klubimusiikkia.
Luettelo Animorphs-sarjan henkilöistä
Tässä esitellään Animorphs-kirjasarjan henkilöitä.
Cassie
Cassien isä pitää eläinhoitolaa nimeltä "Villieläinten kuntoutusklinikka". Hän pystyy hallitsemaan morfauksensa paremmin kuin muut. Hän osaa hallita ruumiinosiensa morfausjärjestyksen. Edes Ax ei pysty samaan. Cassie on andaliittien kielellä estreen, henkilö, joka osaa tehdä morfauksesta lähestulkoon taidetta. Hänen äitinsä on töissä Suurpuistossa, joka on kuin eläintarhan ja huvipuiston risteytys, koska toisella puolella on huvipuisto ja toisella eläintarha. Fanien keskuudessa Cassie on melko tuntematon animorfi.
Cassien morfit
Hevonen, Kalasääski, Susi, Taimen, Orava, delfiini, Merilokki, Muurahainen, Torakka, Kärpänen, Amerikanhuuhkaja, Kirppu, Ryhävalas, Rotta, Termiitti, Haisunäätä, Juoksuhämähäkki, Lepakko, Hämähäkkiapina (ei voi käyttää), Jaguaari (ei voi käyttää), Ihminen (Rachel), Laukkahevonen (Minneapolis Max), Papukaija, Vasarapäähai, Myyrä, Hyttynen, Leeran, Tyrannosaurus rex (ei voi käyttää), Perhostoukka/Perhonen, Afrikannorsu, Muurahaiskarhu, Norppa, Jääkarhu, Jättiläiskalmari, Simpanssi, Ankerias, Yeerk (Illium), Hork-bajir, Neitokakadu, Miekkavalas (Swoosh), Pantteri, Kyy, Puhveli, Mehiläinen, Hork-bajir (satunnainen ohjastaja), Kenguru, Majava
Jake (Berenson)
Jake on animorfien johtaja. Ei hän erityisesti mikään johtaja ole, vaan asema lankesi hänelle luonnostaan. Eikä kukaan kohtelekaan häntä kuin johtajaa ja osittain tästä syystä hän onkin johtaja; koska hän on "sellainen, jolle ei tarviste mielistellä" (lainaus kirjasta #14:Tuntematon). Ax pitää Jakea "prinssinään", Jake taas ei nimityksestä ainakaan päällisin puolin paljoa pidä (prinssit ovat andaliittiarmeijoiden johtajia). Jake on Cassien jälkeen tuntemattomin animorfi. Jake on kerran ollut ohjastaja. Lisäksi Jaken veli Tom on ohjastaja. Jake on myös Tobiaksen lisäksi ainoa animorfi, jonka sukunimi paljastuu kirjasarjan aikana, kirjassa #53 (eli toiseksi viimeisessä). Jake on juutalainen.
Jaken morfit
Koira (kultainen noutaja, Jaken koira Homer), Amerikkalainen kameleontti, Siperiantiikeri, Muuttohaukka, Kirppu, Susi, Taimen, Delfiini, Merilokki, Hummeri, Muurahainen, Torakka, Kärpänen, Amerikanhuuhkaja, Termiitti, Haisunäätä, Lepakko, Hämähäkkiapina (ei voi käyttää), Jaguaari (ei voi käyttää), Ravihevonen, Papukaija, Vasarapäähai, Leveähuulisarvikuono, Myyrä, Hyttynen, Leeran, Tyrannosaurus rex (ei voi käyttää), Sudenkorento, Ihminen (salaisen palvelun agentti), Muurahaiskarhu, Norppa, Jääkarhu, Ulvoja, Jättiläiskalmari, Simpanssi, Ankerias, Keskiaikainen sotahevonen (ei voi käyttää), Hork-bajir, Orava, Neitokakadu, Miekkavalas (Swoosh), Majava, Anakonda
Marco
Marco on ryhmän huumorintaju. Hän yrittää (lähes) aina kääntää kaiken vitsiksi. Hän myös usein nostaa puheenaiheeksi sen, kuinka "älyttömäksi" heidän (animorfien) elämänsä on oikein muuttunut. Marcon ainainen vitsailun/valituksen aihe on morfausasut. Useimmat luulivat Marcon äidin hukkuneen. Mutta vain hän ja Jake tiesivät, että hän onkin oikeasti Visser Yksi, yeerkien maailmanvalloituksen johtajista ylin. Siis kirjaan #15:Pako asti, jossa muutkin saivat tietää Marcon äidin oikeasta kohtalosta.
Marcon morfit
Gorilla (Iso-Jim), Kalasääski, Susi, Taimen, Delfiini, Merilokki, Hummeri, Muurahainen, Torakka, Kärpänen, Hiiri, Termiitti, Amerikanhuuhkaja, Haisunäätä, Irlanninsetteri, Juoksuhämähäkki, Lepakko, Hämähäkkiapina (ei voi käyttää), Jaguaari (ei voi käyttää), Laama, Ravihevonen, Papukaija, Vasarapäähai, Myyrä, Hyttynen, Leeran, Tyrannosaurus rex (ei voi käyttää), Kobra (Spawn), Kirppu, Sarvikuono, Muurahaiskarhu, Norppa, Jääkarhu, Jättiläiskalmari, Simpanssi, Ankerias, Ihminen (Hra. Grant), Vuorikauris, Hork-bajir, Neitokakadu, Puudeli, Miekkavalas (Swoosh), Pantteri, Mehiläinen, Hork-bajir, Majava, Saksanpaimenkoira, Sinisorsa, Ihminen (osavaltion kuvernööri)
Rachel
Rachel on Jaken serkku. Häntä pidetään huimapäisenä ja hän on aina ensimmäinen, jos etsitään vapaaehtoista. Rachelin huimapäisyyden vuoksi Marco on antanut hänelle lempinimen soturiprinsessa Xena. Rachelilla on tehtävien alussa tapana sanoa "Hoidetaan homma!" Rachelin sukunimeä ei tiedetä, mutta se lienee Berenson, kuten Jakellakin. Rachel on ainoa animorfi, joka kuolee sarjan aikana. Tämä tapahtuu viimeisessä kirjassa, kirjassa #54.
Rachelin morfit
Afrikannorsu, Valkopäämerikotka, Päästäinen, Kissa (Pörri Kisunen), Susi, Taimen, Delfiini, Merilokki, Muurahainen, Neitokakadu, Kärpänen, Amerikanhuuhkaja, Harmaakarhu, Rotta, Termiitti, Haisunäätä, Hämähäkkiapina (ei voi käyttää), Jaguaari (ei voi käyttää), Krokotiili (ei voi käyttää), Hork-bajir (Jara Hamee), Ravihevonen, Papukaija, Vasarapäähai, Myyrä, Hyttynen, Deinonychus (ei voi käyttää), Kirppu, Muurahaiskarhu, Norppa, Jääkarhu, Kaskelotti, Simpanssi, Ankerias, Meritähti, Orava, Neitokakadu, Miekkavalas (Swoosh), Pantteri, Mehiläinen, Ihminen (naishävittäjälentäjä), Majava
Tobias (Fangor)
Tobias on animorfi, mutta ei enää kokonaan ihminen. Hän nimittäin viipyi punapyrstöhiirihaukan (joissakin kirjoissa ruostepyrstöhiirihaukka) morfissa liian kauan (yli 2 tuntia) ja siirtyi siihen pysyvästi. Tämä tapahtui kirjassa #1:Valloitus animorfien ensimmäisellä retkellä yeerk-altaalle. Tobias on andaliittien kielellä nothlit, morfin vangiksi jäänyt. Kirjassa #13:Muutos valtavan voimakas olento nimeltä ellimisti antoi Tobiakselle takaisin tämän kyvyn morfata ja jopa palautti hänet hetkeksi menneisyyteen omaksumaan vanhan itsensä ja laittamaan asiat kulkemaan sitä rataa, joka johti nykytilanteeseen. Mutta nyt Tobiaksen ihmiskeho on vain morfi ja haukankeho on hänen todellinen kehonsa. Niinpä hänen on nyt mm. omaksuttava eläimet ja palattava ennen morfausta haukankehoonsa. Ihmisenä Tobias oli se, jota aina todennäköisimmin kiusattiin. Tätä todistaa se, että Tobias ja Jake tapasivat ensi kerran, kun Jake pelasti Tobiaksen muutaman pojan huuhdellessa tämän päätä vessanpöntössä. Hänen isänsä on Elfangor, Axin isoveli. Tämä tapahtui, kun Elfangor kerran jäi vangiksi ihmismorfiin ja joutui elämään jonkin aikaa maassa, ennen kuin ellimisti palautti hänet andaliittikehoonsa. Samalla Tobias sai sukunimen Fangor.
Tobiaksen morfit
Kissa (Tobiaksen kissa Dude, ei voi käyttää), Punapyrstöhiirihaukka (nothlit), Pesukarhu, Hork-bajir (Ket Halpak), Ihminen (hänen vanha kehonsa), Ravihevonen, Delfiini, Vasarapäähai, Kärpänen, Myyrä, Lepakko, Hyttynen, Deinonychus (ei voi käyttää), Merilokki, Afrikannorsu, Kirppu, Kaniini, Norppa, Jääkarhu, Kaskelotti, Jättiläiskalmari, Simpanssi, Sonni, Vuorikauris, Andaliitti (Ax), Miekkavalas (Swoosh), Nartec, Mehiläinen, Ihminen, Taxxon, Ihminen (USAn merivoimien merimies), Majava, Saksanpaimenkoira, Sinisorsa, Neitokakadu
Ax (Aximili-Esgarrouth-Isthill)
Ax on andaliitti ja ainoa heistä, joka jäi eloon maan kiertoradalla käydyssä taistelussa yeerkejä vastaan. Prinssi Elfangor oli hänen isoveljensä. Andaliittien perinteen mukaisesti Axin on kostettava isoveljensä murhaajalle, Visser Kolmelle. Axilla on kyky mitata sisäisesti aikaa sekä määritellä ilmansuunnat. Koska andaliiteilla ei ole suuta, Ax leikkii ihmismorfissaan mielellään äänteillä. (Esimerkiksi: "Instrumentteja. Innnstru-mentteja, instru-minttuja, minttuja.") Lisäksi hän on vaarallinen ruoan lähellä, sillä normaalisti hänellä ei ole makuaistia. Kerrankin hän söi pellillisen kanelipullia. Häntä on pitänyt estää syömästä myös paljon syömäkelvottomia asioita, kuten tupakantumppeja, moottoriöljyä ja muoviaterimia.
Axin morfit
Djabala (ennen animorfeja), Kafiitti (ennen animorfeja), Tiikerihai, Ihminen (sekoitus Jaken, Marcon, Cassien ja Rachelin DNAta), Hummeri, Muurahainen, Sinisuohaukka, Torakka, Mehiläinen, Ihminen (Jake), Hiiri, Kirppu, Kalkkarokäärme, Termiitti, Amerikanhuuhkaja, Haisunäätä, Juoksuhämähäkki, Lepakko, Hämähäkkiapina (ei voi käyttää), Jaguaari (ei voi käyttää), Ravihevonen, Vasarapäähai, Myyrä, Hyttynen, Leeran, Delfiini, Tyrannosaurus rex (ei voi käyttää), Ihminen (salaisen palvelun ohjastaja), Afrikannorsu, Norppa, Jääkarhu, Jättiläiskalmari, Simpanssi, Lehmä, Sonni, Vuorikauris, Hork-bajir, Orava, Neitokakadu, Miekkavalas (Swoosh), Pantteri, Ihminen (satunnainen mies), Mehiläinen, Taxxon, Ihminen (kapteeni Joseph Felitti), Ihminen (merivoimien luutnantti), Ihminen (amiraali Carrington (Visser Kaksi)), Ihminen (miessotilas), Majava, Sinisorsa, Pesukarhu
Visser Kolme
Visser Kolme on yeerkien maailmanvalloituksen johtaja. Hän on maailmankaikkeuden ainoa yeerk, joka on onnistunut valtaamaan andaliitin ruumiin ja saanut itselleen andaliitin morfauskyvyn. Andaliitin oikea nimi on Alloran-Semitur-Corrass. Tämä kuultiin kirjassa #8:Muukalainen, kun Ax puri Visser Kolmea kalkkarokäärmemorfissa ja Visser Kolme (siis andaliitin päässä oleva yeerk) pakeni ja Ax puhui vapaalle andaliitille. Andaliitit tuntevat Visser Kolmen nimellä Kammo tai Kammotus. Visser Kolmesta tuli Visser Yksi, kun animorfit pelastivat Marcon äidin ja surmasivat Visser Yhden.
Visser Kolmen morfit
Antarean Bogg, Vanarx, Mardrut, Ihminen, Muurahaiskarhu, Tuntematon avaruusolento jolla teräiset lonkerot, Kafiitti, Luminar, Bievilerd, Lerdethak, Lebtiläinen keihäskala, Ihminen (Tony (Valkoisen talon protokollapäällikkö)), Gankea fantsu, Ihminen (Aria), Taxxon, Hork-bajir (Lisäksi koko joukko nimettömäksi jääneitä avaruusoliomorfeja)
Tom (Berenson)
Tom on Jaken veli ja ohjastaja. Hän on toiminut isäntänä kahdelle yeerkille; yhdelle korkea-arvoiselle, joka oli myös Jaken päässä, mutta menehtyi kolmen päivän kuluttua kandrona-säteiden puutteeseen. Tom sai tällöin päähänsä alempiarvoisen yeerkin. Yeerkin, joka kohosi nopeasti arvo-asteikolla löydettyään animorfit ja morfauskuution. Tomin päässä olleva yeerk oli yksi niistä, joihin Visser Kolme luotti eniten. Saatuaan morfauskuution tämä yeerk kuitenkin petti Visserin ja alkoi rakentaa omaa imperiumiaan. Hän yritti tappaa animorfit ensin tekemällä sopimuksen heidän kanssaan ja sitten pettämällä heidät. Jaken ansiosta he kuitenkin pelastuvat ja lopulta Tom kuoli kobramorfissa Jaken käskettyä serkkunsa Rachelin tappaa hänet.
Tomin morfit
Jaguaari, Kobra
Hedrick Chapman
Chapman on animorfien käymän koulun vararehtori ja korkea-arvoinen ohjastaja. Hän on vapaaehtoinen ohjastaja. Hän suostui tähän pelastaakseen tyttärensä Melissan joutumasta ohjastajaksi.
Visser Yksi
Visser Yksi oli yeerkien maailmanvalloituksen johtaja, kunnes jätti tämän tehtävän Visser Kolmelle. Hän on Marcon hukkuneeksi luultu äiti, Eva. Marco ehti jo kaksi vuotta kuvitella samoin ennen kuin hän ja Jake näkivät hänet yeerkien emoaluksella kirjassa #5:Väijytys. Muille tämä paljastui vasta Marcon kertomana kirjassa #15:Pako. Kirjassa #45 Evan yeerk, Edriss 562, pakenee hänen ruumiistaan animorfien yrittäessä pelastaa Evaa. Eva ei onnistu tallomaan sitä, mutta lopulta Marco astuu sen päälle ja päättää Visser Yhden elämän. Evasta tulee uusi animorfi. Tällöin Visser Kolme korotetaan hänen paikalleen ja hän aloittaa avoimen sodan ihmisiä vastaan.
David
David on "kuudes animorfi". Hänet tavattiin ensin kirjassa #20: Löytö, sitten #21, #22 ja vielä kerran kirjassa #48. Hän oli uusi poika animorfien koulussa ja löysi morfauskuution. Hän asettaa kuution myytäväksi, ja pian sen haluaa ostaa kukas muukaan kuin Visser Kolme. Kun animorfit olivat estäneet kuution joutumisen Visser Kolmelle, he yrittivät saada sen pois Davidilta. Siitä seurasi suuri taistelu Davidin kotona. Sitten ilmeni, että Davidin vanhemmat olivat yeerkejä. Niinpä Davidin piti valita, jäisikö ohjastajaksi vai liittyisikö animorfeihin. Hän valitsi animorfeihin liittymisen. Myöhemmin, kun hän ajatteli voivansa elää normaalia elämää, hän tuli hulluksi ja melkein onnistui tappamaan heidät. Sitten hän jäi kuitenkin vangiksi rotan hahmoon ja hänet vietiin eräälle saarelle. Myöhemmin, kirjassa #48, hän palasi Crayak -nimisen pahan yliluonnollisen olennon avustamana. Hän yritti vangita Rachelinkin rottamorfiin, mutta epäonnistui, ja nykyisin hänen oletetaan kuolleen.
Erek King
Erek on animorfien ystävä ja chee, androidi. Cheet loi pemaliitit -niminen avaruuslaji, jota ei enää ole olemassa. He olivat hyvin kehittyneitä, kuten Erek kuvaili kirjassa #10:Androidi: "Satatuhatta vuotta ennen kuin andaliitit oppivat tulenteon, pemaliitit osasivat matkustaa valoa nopeammin." Kun Erek liikkuu ihmisten parissa, hän käyttää ihmistä muistuttavaa hologrammia. Todellisessa hahmossaan hän muistuttaa kahdella jalalla kävelevää koiramaista, norsunluun väristä robottia. Koska pemaliittien planeetalla oli paljon suurempi vetovoima, cheet ovat maassa hyvin vahvoja. Pemaliitit ovat kuitenkin asettaneet cheihin väkivaltakiellon, joka estää niitä tekemästä mitään väkivaltaista. Erek on Yhteisön, yeerkien kulissijärjestön, jäsen. Näin animorfit voivat saada häneltä hyödyllisiä tietoja.
Jere Rouhiainen
Jere Rouhiainen (s. 16. tammikuuta 1996 Tampere) on suomalainen jääkiekkopuolustaja, joka pelaa Ranskan Ligue Magnusin Brûleurs de Loups de Grenoblessa.
Seuraura
Rouhiainen on Tapparan kasvatti. Hän voitti C-nuorten SM-hopeaa vuosina 2011 ja 2012. Rouhiainen oli Tapparan eniten maaleja runkosarjassa tehnyt puolustaja sekä B-nuorissa kaudella 2012–2013 että A-nuorissa kaudella 2013–2014. Hän teki molempina kausina yhdeksän osumaa.
Kaudeksi 2014–2015 Rouhiainen nostettiin Tapparan SM-liigarinkiin. Hän pelasi ensimmäisen miesten sarjaottelunsa Mestarien liigassa 23. syyskuuta 2014 vieraissa tšekkiläistä HC Třineciä vastaan. Rouhiainen merkittiin Tapparan seitsemänneksi puolustajaksi. Hänelle merkittiin ottelusta teholukema +1. Rouhiainen pelasi kauden aikana kaksi CHL-ottelua, mutta ei kuitenkaan debytoinut vielä SM-liigassa. Hän pelasi kuitenkin miesten pelejä neljän ottelun verran lainalla Mestis-joukkue Lempäälän Kisassa. Rouhiainen oli Tapparan A-nuorten tehokkain puolustaja tehoilla 12+12=24. Hänen edellään koko A-nuorten SM-liigan puolustajien maalipörssissä oli vain Bluesin Veeti Vainio.
Toukokuussa 2015 Rouhiainen solmi Tapparan kanssa 2+1-vuotisen SM-liigasopimuksen. Hän teki kaudella 2015–2016 liigadebyyttinsä. Rouhiainen esiintyi Tapparan SM-liigakokoonpanossa ensimmäisen kerran 20. lokakuuta 2015 vieraissa Rauman Lukkoa vastaan, mutta hän jäi ottelussa kuitenkin ilman peliaikaa. Seuraavassa ottelussa 21. lokakuuta 2015 Vaasan Sportia vastaan Rouhiainen sai jääaikaa 4.52 minuuttia. Hän pelasi kauden aikana Tapparan liigajoukkueessa 13 runkosarja- ja kolme CHL-ottelua ilman tehopisteitä. Rouhiainen pelasi suurimman osan kaudestaan lainalla LeKin Mestis-joukkueessa, jossa tulokaskausi toi 37 runkosarjaottelussa tehot 2+7=9. Mestis-kauden jälkeen hän vahvisti Tapparan A-nuoria kevään 2016 pudotuspeleissä.
Kaudella 2016–2017 Rouhiainen jäi Tapparassa edelleen varsin pieneen rooliin ja hän pelasi varsinaisen SM-liigan tulokaskautensa aikana 35 runkosarja- ja neljä CHL-ottelua tehden yhden syöttöpisteen. Rouhiainen voitti kauden päätteeksi Suomenmestaruuden. Hän pelasi kauden aikana LeKissä lainalla 17 runkosarjaottelua ja jakoi joukkueen sisäisen tehotilaston voiton Tuomas Koskisen kanssa lukemalla +8. Joulukuussa 2016 Rouhiainen teki Tapparan kanssa vuoden mittaisen jatkosopimuksen. Myös kaudella 2017–2018 hän jäi pieneen rooliin ja pelasi vain 22 runkosarja- ja neljä CHL-ottelua. Rouhiainen pelasi kauden aikana SM-liigassa myös yhteensä viisi ottelua lainalla KooKoossa ja Hämeenlinnan Pallokerhossa, joissa hän paikkasi loukkaantumisia. Rouhiainen vietti suurimman osan runkosarjastaan lainalla LeKissä, jonka tehokkain puolustaja hän oli tehoilla 5+18=23. Rouhiainen palasi loppukaudella Tapparaan, joiden A-nuoria hän vahvisti pudotuspeleissä ollen joukkueen paras syöttäjä seitsemällä syöttöpisteellään. Rouhiainen ei saanut SM-liigassa peliaikaa pudotuspeleissä, mutta riittävä määrä runkosarjaotteluita riitti kuitenkin SM-hopeaan.
Rouhiainen siirtyi kaudeksi 2018–2019 vuoden mittaisella sopimuksella TUTO Hockeyn Mestis-joukkueeseen. Hänen runkosarjansa jäi loukkaantumisen vuoksi vain 17 ottelun mittaiseksi, mutta Rouhiainen kuntoutui kuitenkin pudotuspeleihin. Hän voitti kauden päätteeksi Mestis-pronssia. Elokuussa 2019 Rouhiainen palasi alkukaudeksi 2019–2020 lainalle Tapparan SM-liigajoukkueeseen, joka toimi TUTOn yhteistyöjoukkueena. Hän teki liigauransa avausmaalin 7. joulukuuta 2019 vieraissa Hämeenlinnan Pallokerhoa vastaan. Rouhiainen pelasi Tapparassa suurimman osan alkukaudestaan, kunnes joulukuussa 2019 hän teki seuran kanssa kevääseen 2021 asti ulottuvan sopimuksen. Rouhiainen pelasi siellä 28 runkosarjaottelua tehopistein 1+5=6 ja kaksi CHL-ottelua tehden yhden syöttöpisteen. Kevätkaudella hän palasi kuitenkin TUTOon, jossa Rouhiainen pelasi myös kauden viimeiset pelinsä. Hän pelasi kauden aikana myös yhden Mestis-ottelun lainalla KOOVEE:ssä. Kaudella 2020–2021 Rouhiainen teki SM-liigan yhden kauden piste-ennätyksensä tehtyään 47 runkosarjaottelussa tehot 2+5=7. Hän ei saanut kuitenkaan peliaikaa pudotuspeleissä.
Kaudeksi 2021–2022 Rouhiainen siirtyi vuoden mittaisella sopimuksella Ranskan Ligue Magnusin Brûleurs de Loups de Grenobleen. Joukkuetta valmentavat suomalaiset Jyrki Aho ja Ari-Pekka Siekkinen.
Maajoukkueura
Rouhiainen pelasi alle 18-vuotiaiden MM-kilpailuissa vuonna 2014 ja Ivan Hlinkan muistoturnauksessa vuonna 2013. Hän oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012. Rouhiainen edusti myös alle 17-vuotiaiden maajoukkuetta Euroopan nuorten olympiafestivaaleilla vuonna 2013 voittaen kultaa. Yhteensä hän on pelannut 15 nuorten ja 52 poikien maaottelua.
Tinkle
Tinkle on intialainen kuukausittain ilmestyvä India Book Housen julkaisema kouluikäisille lapsille suunnattu sarjakuvalehti. Lehdestä julkaistaan sekä englannin- että hindinkielistä versiota. Lehteä on julkaistu myös muilla Intian paikalliskielillä.
Tinklen perusti ja sitä toimittaa Anant Pai, joka on saanut lukijoiden keskuudessa lempinimekseen Uncle Pai (Setä Pai). Hän oli myös osallisena Tinkleä suositumman Amar Chitra Katha -sarjan tuotannossa.
Lehden ensimmäinen numero painettiin 1980, ja sen jälkeen lehteä on ilmestynyt yli 500 numeroa. Lehti sisältää sarjakuvatarinoita, yleissivistäviä kuvitettuja tietopaketteja sekä lukijoiden lähettämiä lyhyitä tarinoita. Tinklen tarinat pyrkivät olemaan opettavaisia, mutta länsimaisesta näkökulmasta niiden moraalia voi olla vaikeampi ymmärtää. Tinklellä on lukijakuntansa lisäksi suuri määrä julkisuudesta tuttuja kannattajia, muun muassa Intian entinen pääministeri Atal Bihari Vajpayee.
Ominaisuudet
Tarinoiden lisäksi lehdessä on yleensä esimerkiksi arvoituksia (mm. TTT - Tinkle Tricks & Treats), tietoa eri eläinlajeista (Meet the "animal") sekä artikkeleita tieteestä ja keksinnöistä.
Suosituimmat sarjakuvat
Kertaluontoisten sarjakuvien lisäksi lehdessä on myös vakinaisia hahmoja. Näistä muutamia ovat: Tinklessä on myös lyhyempiä sarjoja, joissa esiintyvät esimerkiksi:
Chris Thorpe
Thorpe voitti myös kaksi hopeamitalia ohjaskelkkailun maailmanmestaruuskilpailuissa vuosina 1995 ja 1996.
Hän lopetti uransa vuoden 2002 talviolympialaisten jälkeen ja toimii nykyään motivaattoripuhujana.
Velvet Revolver
Velvet Revolver oli hard rock -superyhtye, jossa soittivat kolme entistä Guns N’ Roses -muusikkoa: Slash (kitara), Duff McKagan (basso) ja Matt Sorum (rummut), Stone Temple Pilotsin laulajana tunnettu Scott Weiland sekä yhtyeissä kuten Wasted Youth ja Loaded vaikuttanut kitaristi Dave Kushner.
Velvet Revolver esiintyi vuoden 2005 Live 8 -konsertissa Lontoossa soittaen kolme kappaletta (”Do It For The Kids”, ”Fall to Pieces” sekä ”Slither”). Esiintyminen oli viiteen vuoteen ensimmäinen, jossa Slash käytti vanhaa silinterihattuaan.
Velvet Revolverin ensimmäinen albumi Contraband julkaistiin vuonna 2004. Albumin kappaleista "Slither" ja "Fall to Pieces" nousivat singleinä myyntimenestyksiksi. Toinen albumi Libertad julkaistiin 4. heinäkuuta 2007.
Laulaja Scott Weiland erotettiin yhtyeestä vuonna 2008 huumeiden käytön seurauksena. Tämän jälkeen Slash keskittyi omaan soolouraansa, Duff McKaganin keskittyessä niin ikään sooloprojekteihinsa ja Loaded-yhtyeeseensä. Weiland puolestaan liittyi erottamisen jälkeen takaisin Stone Temple Pilotsin laulajaksi. Tammikuussa 2012 Velvet Revolver teki yhden esiintymisen mittaisen paluun, Weiland laulajanaan. Seuraavana vuonna Weiland erotettiin Stone Temple Pilotsista.
Joulukuussa 2015 Weiland löydettiin kuolleena sooloyhtyeensä keikkabussista. Seuraavana vuonna Slash ja McKagan palasivat Guns N' Rosesiin.
Yhtyeen esiintymiset Suomessa
Velvet Revolver esiintyi Suomessa 10. elokuuta vuonna 2004, mutta perui Turun Ruisrock-konserttinsa kesällä 2005. Yhtyeen viimeisin Suomen vierailu tapahtui 16. kesäkuuta 2007 Seinäjoella järjestetyssä Provinssirockissa.
Marlboro-mies
thumb|Marlboro-mies [[Hampurin päärautatieasemalla keväällä 2008.]] Marlboro-mies on Marlboro-savukemerkin mainoshahmo. Se keksittiin Yhdysvalloissa, jossa Marlboro-miestä käytettiin savukemainoksissa vuosina 1954–1999.
Historia
Marlboro-miehen hahmon kehitteli vuonna 1954 Leo Burnett. Marlboro-mies on kovapintainen karjapaimen, joka esiintyy savuke suussa ulkoilmassa tekemässä oikeita miesten töitä. Mainosten alkuperäinen tarkoitus oli lisätä suodattimella varustettujen savukkeiden suosiota, joita pidettiin tuohon aikaan usein naisten savukkeina.
Mainoskampanjaa on usein pidetty yhtenä mainonnan historian parhaista. Cowboy-hahmon lisäksi on ollut muunkin tyyppisiä Marlboro-miehiä, mutta ne eivät ole olleet yhtä suosittuja.
Vuonna 2006 Allan Lazar, Dan Karlan ja Jeremy Slater laittoivat Marlboro-miehen ykkössijalle kirjassaan The 101 Most Influential People Who Never Lived (Vaikutusvaltaisimmat ihmiset, jotka eivät koskaan eläneet).
Hahmon esittäjiä
Näyttelijä ja kirjailija William Thourlby oli ensimmäinen Marlboro-mies. Muita ovat olleet muun muassa Charley Conerly, Jim Patton, Darrell Winfield, Dick Hammer, Brad Johnson, Bill Dutra, Dean Myers, Robert Norris, Wayne McLaren, David McLean, Buster Hobbs ja Tom Mattox.
Australialainen George Lazenby, joka näytteli James Bondia elokuvassa Hänen majesteettinsa salaisessa palveluksessa, oli Euroopan Marlboro-mies.
Marlboro-miesten kuolemat
Ainakin kolme entistä Marlboro-miestä on kuollut tupakoinnin aiheuttamiin sairauksiin. David Millar kuoli keuhkoahtaumatautiin vuonna 1985 ja Wayne McLaren keuhkosyöpään 51-vuotiaana heinäkuussa 1992. David McLean, joka esiintyi monissa televisiomainoksissa ja lehti-ilmoituksissa 1960-luvun alkupuolelta, kuoli myös syöpään 73-vuotiaana vuonna 1995. Vuosina 1978–1981 Marlboro-miestä esittänyt Eric Lawson kuoli keuhkosairauteen tammikuussa 2014 72-vuotiaana.
Feuillanttien klubi
Feuillanttien klubi (, virallinen nimi Amis de la Constitution, ”Perustuslain ystävät”) oli Pariisissa Ranskan vallankumouksen aikana vuosina 1791–1792 toiminut perustuslaillisen monarkian kannattajien poliittinen keskustelukerho. Nimitys johtui klubin kokoontumispaikasta, vanhan sisteriläisjärjestön feuillanttien (Feuillants) luostarista kaupungin keskustassa, lähellä Tuileries’n palatsia.
Feuillanttien klubi kannatti perustuslaillista monarkiaa aikana, jolloin kuninkaanvallan kumoaminen oli saamassa kannatusta Ludvig XVI:n epäonnisen pakomatkan ja kiinnijäämisen jälkeen kesäkuussa 1791. Uusi klubi syntyi, kun siihen asti maltillisen jakobiiniklubin piirissä nousi radikalisoitumisen mukana esille niitä, jotka halusivat jatkaa entistä valtiomuotoa uuden perustuslain alaisuudessa. Erosta tuli julkinen, kun perustuslaillisen monarkian kannattajat julkaisivat asiaansa perustelevan lehtisen 16. heinäkuuta 1791.
Uuden klubin jäseniksi tuli 264 entistä jakobiinia. Sen alkuperäinen tarkoitus oli tasapainottaa radikaalien jakobiinien aina vain painavampaa vaikutusvaltaa. Ensimmäiset istunnot pidettiin Palais-Royalissa ja sitten rue Saint-Honorélla sijainneessa luostarissa.
Feuillants-klubin johtajana toimi Antoine Barnave, joka oli kansalliskokouksen määräämänä ollut hakemassa kuninkaallista perhettä takaisin Varennesista. Jäsenistöön kuului poliitikkoja, tiedemiehiä ja korkeita upseereita, mm. matemaatikko, tähtitieteilijä ja useita tieteellisiä teoksia julkaissut Jean Sylvain Bailly sekä Yhdysvaltain vallankumouksessa mainetta saanut markiisi La Fayette. Muita olivat Alexandre Théodore Victor Lameth, Emmanuel Joseph Sieyès, Louis Ramond de Carbonnières, Vincent-Marie Viénot de Vaublanc, Bernard Germain de Lacépède, Bernard Journu-Auber, Hugues-Bernard Maret ja sallivuutta puolustanut protestanttinen pastori Paul-Henri Marron.
Klubi menetti vaikutusmahdollisuutensa, kun Ranskan lakiasäätävä kansalliskokous hajotettiin 21. syyskuuta 1792. Saman vuoden maaliskuussa girondistit olivat sulkeneet feuillantit Ranskan hallituksen ulkopuolelle kostoksi siitä, että he olivat vastustaneet sotaa Itävallan kanssa. Monarkian kaaduttua 10. elokuuta klubin jäsenet joutuivat maalitauluiksi. Laadittiin 841 nimen luettelo ja klubin jäseniä pidätettiin ja syytettiin maanpetoksesta. Monia teloitettiin myöhemmin niin sanottuna terrorin aikana vuosina 1793–1794.
Feuillantti-nimeä käytettiin vielä jonkin aikaa loukkauksena, joka tarkoitti samaa kuin ”maltillinen”, ”kuninkaanvallan kannattaja” ja ”aristokraatti”.
Gregorius XIV
thumb|Gregorius XIV:n vaakuna. Gregorius XIV (1535–1591), syntymänimeltään Niccolò Sfondrati, oli paavina 5. joulukuuta 1590 – 16. lokakuuta 1591.
Hän syntyi Milanossa perheeseen, jolla oli hyvä asema seurapiireissä, mutta Sfondrati oli tunnettu vaatimattomasta elämäntyylistään ja hurskaudestaan. Opiskeltuaan Perugiassa ja Padovassa hänet vihittiin papiksi ja piispaksi. Hän myös osallistui vuosina 1561–1563 Trenton kirkolliskokoukseen.
Blood Drive
Blood Drive (aikaisemmin nimellä Midnight Grindhouse Presents Blood Drive) on yhdysvaltalainen scifisarja. Sitä esitettiin kesällä 2017 Syfyn kanavalla yhden kauden verran.
Sarjan luonut James Roland kertoi syyskuussa 2017 että sarja jää yhden kauden mittaiseksi.
Sarjan tapahtumat sijoittuvat dystooppiseen tulevaisuuteen vuonna 1999, jolloin Amerikka on jakautunut kahtia energiakriisin johdosta.
Tuotanto
Heinäkuussa 2015 Syfy teki nk. direct-to-series tilauksen haluten suoraan 13. jaksoa. Sarjan kuvauspaikkana toimi Kapkaupunki Etelä-Afrikassa.
IEC-antenniliitin
thumb|225px|Uros- ja naaraspuolinen IEC 169-2 -liitin IEC-antenniliitin (IEC 169-2) tai Belling-Lee -liitin on vanhin yhä yleisessä käytössä oleva RF-liitin. Se on kehitetty Britanniassa 1920-luvun alussa ja se on vakiintunut Euroopan alueelle TV- ja radioantenniliittimeksi.
IEC-liitintä käytetään yhä laajalti siitä huolimatta että sen ominaisuudet nykyaikaisessa VHF- ja UHF-vastaanotossa eivät ole parhaat mahdolliset. Satelliittivastaanottimet käyttävät nykyään sisääntuloon tavallisimmin F-liitintä, mutta niiden TV-lähtö voi olla edelleen IEC-tyyppinen. TV- ja radioliitännät ovat erikätiset eli TV-vastaanottimessa on naarasliitin ja antennirasian TV-lähtö on urospuolinen. Radiovastaanottimen rungossa on vastaavasti urosliitin ja antennirasiassa radiota varten naarasliitin. Laitteet voidaan yhdistää antennirasiaan samanlaisilla uros-naaras -kaapeleilla.
Ainola
Ainola on säveltäjä Jean Sibeliuksen ja hänen puolisonsa Aino Sibeliuksen (o.s. Järnefelt) kotitalo, joka on vuodesta 1974 alkaen toiminut kotimuseona. Se sijaitsee nykyisen Järvenpään Lepolan kaupunginosassa lähellä Tuusulanjärven rantatien pohjoispäätä. Arkkitehti Lars Sonckin suunnittelema rakennus valmistui vuonna 1904. Se oli osa Tuusulanjärven taiteilijayhteisöä.
Rakennushistoria
thumb|vasen|Ainola vuonna 1915. thumb|vasen|Sibeliuksen ruokasalissa. Jean ja Aino Sibelius menivät kihloihin vuonna 1890 ja naimisiin 1892. He olivat jo kihlausaikana haaveilleet omasta mökistä, mutta rahapula esti pitkään aikeet. Jean Sibelius pystyi lopulta vuonna 1903 hankkimaan tontin Järvenpäästä, silloisesta Tuusulan pitäjästä. Tuusulanjärven itärannalle oli syntynyt vuosisadanvaihteessa taiteilijayhteisö. Juhani Aho oli jo vuonna 1897 vuokrannut itselleen talon, ja taidemaalarit Pekka Halonen ja Eero Järnefelt seurasivat häntä. Sibeliukselle tonttikauppa oli riski, sillä kesällä 1903 hänen tulonsa kattoivat vain kahdeksasosan hänen veloistansa.
Ainolan arkkitehdiksi valittiin Lars Sonck. Valintaa on jonkin verran ihmetelty, sillä Sibeliuksen hyvä ystävä ja ikätoveri oli arkkitehti Eliel Saarinen. Sibelius päätyi Sonckiin todennäköisesti, koska Sonck oli jo aiemmin suunnitellut Järvenpäähän Gösta Enckellin hirsihuvilan Villa Enckellin. Enckell olisi ollut Sonckin suosittelija. Arkkitehti tunnetaan ensisijaisesti jugend-tyylisistä kirkoista ja julkisista rakennuksista, mutta hänen käsialaansa ovat myös kymmenet puuhuvilat.
Ainolan rakentaminen alkoi heti vuonna 1903. Rakennusmestarina toimi Juhani Ahon suosittelema Rikhard Laine. Työt sujuivat nopeasti, ja alakerta valmistui asumiskuntoon vuonna 1904, jolloin Sibeliukset muuttivat myös sinne. Yläkerta valmistui vuonna 1911, ja sinne tulivat muun muassa Sibeliusten makuuhuone ja Jeanin uusi työhuone. Alakerran ruokasali ja entisen työhuoneen välille puhkaistiin samaan aikaan leveä oviaukko, jonka myötä sisätiloihin tuli lisää avaruutta. Rakennukseen tehtiin myös lautaverhous, joka oli ollut Sonckin alkuperäinen suunnitelmakin. Päärakennuksen keittiötä laajennettiin vuonna 1915, ja alakerran lastenhuone muutettiin vuonna 1935 kirjastoksi. Muutossuunnitelman oli tehnyt Sibeliuksen vävy, arkkitehti Aulis Blomstedt.
Aino Sibeliuksen suunnittelema sauna valmistui lokakuussa 1905. Aino oli itse rakennuksen lisäksi suunnitellut siihen vedenottojärjestelmän. Saunan vieressä oli vinttikaivo, josta nostettiin vesi kouruun, joka vei veden suoraan pesuhuoneeseen. Huoneen nurkassa oli toinen kouru, joka puolestaan johti viereisen huoneen kylpyammeeseen. Sauna jouduttiin rakentamaan uudestaan 1925 tulipalon takia.
Sibeliusten tontti oli alkujaan suhteellisen pieni, eikä viljelyskelpoista maata ollut juurikaan. Sibeliuksen halusivat kuitenkin puutarhan, jota alettiin istuttamaan heti keväällä 1905. Aino Sibelius vastasi myös puutarhan suunnittelusta. Kasvimaa laajeni vuosien varrella, ja laajimmillaan sitä oli 1930–1940-luvuilla puoli hehtaaria. Ainolan tontti suureni neljään otteeseen, viimeisempänä alueen itäinen osa ostettiin 1936 E. N. Setälän kuolinpesän konkurssihallinnolta.
Jean Sibelius kuoli syyskuussa 1957. Aino Sibelius asui Ainolassa 12 vuotta miehensä kuoleman jälkeen. Viimeiset elinkuukaudet hän joutui kuitenkin sairauden takia olemaan Mehiläisen sairaalassa. Sibeliukset on haudattu kotinsa puutarhaan. Sibeliuksen tyttäret, Eva, Ruth, Katarina, Margareta ja Heidi myivät Ainolan Suomen valtiolle maaliskuussa 1972. Ainolasäätiö perustettiin samana vuonna hoitamaan rakennuksia ja ylläpitämään perustettavaa kotimuseota. Museota varten rakennettiin portin lähelle huoltorakennus. Museo avattiin kesällä 1974.
Ainolan rakennuksia kunnostettiin Museoviraston valvonnassa 1980-luvun puolivälissä. Kunnostusten pääsuunnittelija oli Sibeliusten tyttärenpoika, arkkitehti Severi Blomstedt. Tuolloin pihan salaojat kunnostettiin ja aita ja portit uusittiin. Museo siirtyi vuonna 1999 Museovirastolle. Rakennuksia on sen jälkeen kunnostettu 2000- ja 2010-luvuilla. Senaatti-kiinteistöille museo siirtyi vuonna 2014.
Päärakennus
thumb|Ainola pihan puolelta. thumb|Ainolan pihapiiriä Ainolan päärakennus on rakennettu rinteeseen, ja siihen kuuluu kallioon louhittu kellari. Hirsirunko on kaksikerroksinen, ja se on salvottu tasanurkille. Hirsien pinta on piiluttu. Ainolan päärakennus poikkeaa jonkin verran Sonckin aiemmista hirsihuviloista, joihin otettiin mallia kansanrakentamisesta. Ainolassa perinteisiin rakennustyyleihin on viittauksia vain länsipuolen ja eteläpäädyn salvotuissa parvekkeissa ja niiden luhtimaisissa aukotuksissa. Selkeitä jugend-vaikutteita näkyy erikokoisissa, ruudutetuissa ikkunoissa, niiden tummanvihreissä vuorilaudoissa ja monimuotoisessa katossa.
Jean Sibelius huomasi jo varhain, että perheen ja työn yhdistäminen samassa kerroksessa oli mahdotonta. Vinttitiloista tehtiinkin 1910-luvulla asuttavaa tilaa, jonne tuli myös Sibeliuksen uusi työhuone, jonka ikkunaa myös avarrettiin. Säveltäjällä oli ollut kaksi vaatimusta Ainolan arkkitehtuurista ja sisustuksesta: työhuoneesta tulisi olla näkymä Tuusulanjärvelle ja ruokasalissa oli oltava vihreä takka. Toisessa kerroksessa oli työhuoneen lisäksi, Sibeliusten makuuhuone ja vierashuone. Osa yläkerrasta jäi avovintiksi tavaroiden säilytystä varten.
Vesijohtoverkostoa ei talossa Jean Sibeliuksen elinaikana ollut, koska hän ei halunnut sävellystyönsä häiriintyvän. Sähkö tuli taloon hyvin varhaisessa vaiheessa, samoin puhelin.
Muut rakennukset
thumb|Ainolan saunarakennus Ainolan tontilla on päärakennuksen lisäksi sauna, puuvaja, talli ja huoltorakennus. Sauna sijaitsee palstan lounaiskulmassa. Se on hirsirunkoinen ja tervattu. Sokkeli on betoninen ja vesikatto on katettu tiilillä. Talli- ja liiterirakennukset ovat vierekkäin huvilan etuoven läheisyydessä. Ne rakennettiin heti vuonna 1904 ja todennäköisesti ilman piirustuksia. Ne ovat molemmat osin hirsirunkoisia, ja niissä on pärekatot ja punamullattu ulkolaidotus.
Huoltorakennus valmistui vuonna 1974, ja sen suunnitteli Aulis Blomstedt. Ainolasäätiö rakennutti sen museon asiakaspalveluja ja talonmiehen asuntoa varten. Se edustaa modernia arkkitehtuuria, eikä sitä ollut tarkoituskaan liittää vanhojen rakennusten muotokieleen. Huoltorakennuksen asuinkäyttö päättyi vuonna 2006, ja asuinhuoneet muutettiin 2010-luvun alussa museokäyttöön.
Viittomanimi
Viittomanimi on henkilön viittomakielinen nimi. Viittomanimi on yksiosainen viittoma, jolla viitataan tiettyyn henkilöön samalla tavoin kuin puhuttujen kielten nimillä.
Viittomanimien rakenne ja antoperusteet vaihtelevat eri maissa. Suomalaisessa viittomakielessä viittomanimi on aina yksilöllinen eikä ole yleensä sidoksissa henkilön suomenkieliseen nimeen (kahdella "Matilla" on eri viittomanimet), kun taas ruotsalaisessa viittomakielessä viittomanimet ovat vakiintuneet ruotsinkielisen nimen mukaan (jokaisen "Bengtin" viittomanimi on sama). Amerikkalaisessa viittomakielessä viittomanimi muodostetaan henkilön puhutun kielen nimen alkukirjaimen mukaisesta sormiaakkosesta, jolla kosketetaan jotain kehon osaa (esimerkiksi R koskettaa vastakkaista olkapäätä).
Ainola
Puutarha ja metsikkö
Ainolaan kuuluu myös Sibeliukselle tärkeä metsäalue, jonne hän meni päivittäin kävelylle. Metsä on tyypiltään tuoretta kangasta, mutta paikoin on myös kuivaa kangasta. Tuoreen kangaksen valtapuu on kuusi, kun kuivan kankaan on mänty. Avoimilla paikoilla on jonkin verran koivuja ja pensaskerroksessa katajaa. Maasto on loivasti kumpuilevaa, ja paikoin on kalliopaljastumia. Metsän painanteissa on kosteita, vettä kerääviä kohtia. Maaperä on moreenia.
Viittomanimi
Nimenantoperusteet
Viittomanimet liittyvät usein johonkin ulkoiseen piirteeseen. Jos on vaikka hymykuoppa toisessa poskessa, viittomanimi saattaa olla posken painaminen etusormella. Nimi saattaa liittyä ulkonäön lisäksi myös maneereihin tai silmäänpistävään tapaan toimia kuten hiusten sukimiseen tai tapaan nojata istuessa käteensä. Piirteisiin myös tartutaan spontaanisti ja usein häpeilemättä. Suomalaisen viittomakielen viittomanimistä noin 70 % liittyy ulkonäölliseen piirteeseen.
Ainola
Puutarha ja metsikkö
Vuonna 2017 tehdyn luontoselvityksen mukaan Ainolan metsä on kehittynyt rauhassa eteläsuomalaisittain jopa varsin poikkeukselliseksi. Siellä on huomattavasti enemmän lahopuita kuin talousmetsissä. Merkittävä osa metsästä rajattiin arvokkaana luontotyppikohteena. Sieltä löydettiin selvityksessä paikallisesti arvokkaita kellotalvikin ja valkolehdokin esiintymiä. Ainola on myös kokonaisuudessa merkittävä lepakoiden ruokailualue, ja siellä on varsin runsas ja monipuolinen linnusto.
Museotoiminta ja Ainolasäätiö
Ainola toimii kotimuseona. Museokokonaisuuteen kuuluu päärakennus, talousrakennukset, sauna sekä sen puutarha ja metsä. Museotoiminnasta vastaa Ainolasäätiö, jonka perustajia olivat opetusministeriö, Sibelius-seura sekä Aino ja Jean Sibeliuksen omaiset. Säätiö pyrkii säilyttämään kodin mahdollisimman muuttumattomana ja sellaisena kuin se Sibeliusten eläessä oli. Säätiö vaalii myös Sibeliusten muistoa ja heidän hautaansa. Ainolaa ja sen asioita hoitaa säädekirjan mukaan kahdeksanhenkinen hallitus. Ainolasäätiö kutsuu hallitukseen 3–4 jäsentä, Museovirasto ja Sibelius-seura kaksi jäsentä kumpikin sekä Järvenpään kaupunki yhden.
Viittomanimi
Nimenantoperusteet
Nimeä saatetaan myös tarkentaa viittomalla (lähi)käännös sukunimestä (Pekka Pelkonen = <tt>(viittomanimi) + PELÄTÄ</tt>).
Viittoman yhteydessä huulio seuraa usein henkilön suomenkielistä nimeä. Virallisissa yhteyksissä huuliossa näkyy henkilön etu- ja sukunimi, arkikeskustelussa usein vain etunimi.
Nimen antaminen
Viittomanimi annetaan usein vasta koulussa tai muissa yhteyksissä viittomakieliseen yhteisöön vasta hyvin myöhäisessä vaiheessa. Ennen "virallista" viittomanimeä henkilöön viitataan muilla tavoin, esimerkiksi sormittamalla koko nimi, etunimen alkukirjaimella tai muilla tavoin (<tt>(isän/äidin viittoma) + TYTÄR/POIKA</tt>, perheen sisällä <tt>VAUVA</tt>, <tt>POIKA</tt> jne.)
Nykyään kuurot vanhemmat saattavat antaa lapselleen viittomanimen samaan aikaan suomenkielisen nimen kanssa jo ennen lapsen syntymää. Tällöin nimi saatetaan valita historiallisen henkilön mukaan tai valintaperuste voi olla pelkästään nimen esteettisyys, kuten puhuttujen kielten nimenvalinnan on tapana olla. Viittomanimi saattaa tarttua muihinkin ei-fyysisiin seikkoihin, kuten syntymähetken auringonpaisteeseen tai tekopaikan viittomavastineeseen. Viittomanimien kehitys näyttää olevan kohti abstraktimpia nimiä.
Nimen vaihtaminen
Viittomanimi saattaa muuttua ajan myötä. Yleensä sama viittomanimi kahdella henkilöllä koetaan hankalaksi, joten yhteisöön tai kouluun tulevan viittomanimi saattaa muuttua sekaannusten välttämiseksi. Jos viittomanimi viittaa ulkoiseen ominaisuuteen, joka muuttuu (hiustyyli, silmälasit...), saattaa myös viittomanimi muuttua, mutta ei välttämättä. Usein nimi saatetaan vaihtaa, jos henkilö itse kokee sen loukkaavaksi.
Yhteisön ulkopuoliset henkilöt
Myös viittomakielisen yhteisön ulkopuolisella tunnetulla henkilöllä voi olla viittomanimi. Nimi saattaa olla "epävirallinen", jota ei käytetä virallisissa yhteyksissä tai henkilön tavatessa, varsinkin jos nimi viittaa negatiivisiin ominaisuuksiin (esimerkiksi Tarja Halosen viittoma <tt>PITKÄ-NENÄ</tt> tai Martti Ahtisaaren <tt>"lihava-kävelee-lyllertäen"</tt>).
Henkilöön, jolla ei ole viittomanimeä (tai jonka viittomanimi ei ole keskustelijoiden tiedossa), viitataan sormittamalla puhutun kielen nimi joko kirjain kerrallaan kokonaan (J-O-H-A-N-N-A) tai pelkkä alkukirjain ja koko nimen mukainen huulio. Usein nimi sormitetaan keskustelussa ensimmäisen kerran kokonaan ja jatkossa käytetään alkukirjainta.
Voltumna
Voltumna on etruskien jumala, joka oli alun perin alamaailman jumala, mutta joka kohotettiin myöhemmin ylimmäksi jumalaksi (deus Etruriae princeps). Etruskeille Voltumna oli ennen kaikkea etruskien liiton suojelija. Hän saattoi myös olla taivaan jumalan Tinian yksi ilmentymä. Roomalaiset omaksuivat Voltumnan jumaltensa joukkoon nimellä Vertumnus.
Om Bobbo Viking
Om Bobbo Viking on ruotsalaisen Magnus Ugglan esikoisalbumi vuodelta 1975. Albumi äänitettiin Ljudkopia-studiossa, Tukholmassa ja CBS julkaisi sen. Kaikki levyn kappaleet ovat Ugglan kirjoittamia. Levyn kannessa on Ugglan veljen, Gabriel Ugglan, ottama kuva Ugglasta. Albumi sai vaihtelevan vastaanoton: maakuntalehdet olivat enemmän sen puolesta ja tukholmalaislehdet sitä vastaan.
Armando Guebuza
Armando Guebuza (s. 20. tammikuuta 1943) on mosambikilainen poliitikko ja maan presidentti 2005–2015. Hän oli joulukuun 2004 presidentinvaaleissa FRELIMO-puolueen ehdokas saaden lopulta 63,7 % äänistä. Hän astui virkaansa 2. helmikuuta 2005. Vaalien puolueettomuutta kuitenkin kritisoitiin jälkeenpäin ja väitettiin vallassa olleen FRELIMOn hyötyneen puutteista.
Om Bobbo Viking
Vuonna 2009 Om Bobbo Viking pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Armando Guebuza
Lokakuussa 2009 Guebuza valittiin toiselle viisivuotiskaudelle. Hän sai 75% äänistä.
Guebuza syntyi pohjoisessa Mosambikissa ja liittyi FRELIMO-puolueeseen 20-vuotiaana, pian sen aloitettua Mosambikin itsenäisyystaistelun Portugalia vastaan. Kun itsenäisyys lopulta saavutettiin vuonna 1975, Guebuzasta oli tullut puolueen merkittävä voimahahmo. Hän oli Samora Machelin hallituksen sisäministeri ja määräsi portugalilaiset siirtolaiset muuttamaan maasta. Guebuza oli myös neuvottelemassa rauhaa sissijärjestö RENAMOn kanssa ja lopulta se saatiin aikaan vuonna 1994.
Presidenttinä Guebuza hylkäsi edeltäjänsä Joaquim Chissanon sosialistisen talouspolitiikan ja muun muassa yksityisti valtionyhtiöitä. Hän oli varakas liikemies jo tullessaan presidentiksi, hänellä on liiketoimintaa rakennusteollisuuden, viennin ja kalatalouden alalla, ja presidenttikaudella varallisuus on kasvanut huomattvasti.
Wings 2
Wings 2 on Miika Virpiojan kehittämä indie-videopeli, joka julkaistiin Microsoft Windowsille ja Linuxille vuonna 2006. Peli on suoraa jatkoa Virpiojan aiemmalle pelille, Wingsille.
Wings 2:ssa on luolalentelyissä harvemmin nähty verkkopeli, uusia toimintoja ja pelimuotoja, joita on yhteensä kuusi kappaletta. Pelaajan on lisäksi on mahdollista hypätä aluksestaan ulos ja taistella vain pilotilla, tai mennä jälleen robottien tai tykkien ohjaksiin. Peliä on mahdollista pelata sekä internetissä että jaetulla ruudulla ja lähiverkossa. Siihen on myös mahdollista luoda omia kenttiä ja myös aseita.
Pelin kehitys alkoi kesällä 2003. Syksyllä 2005 aloitettiin Wings 2:n suljettu beetatestaus, ja keväällä 2006 saivat betan ladattavakseen pelin foorumille rekisteröityneet. 17. elokuuta 2006 Wings 2 julkaistiin julkiseen levitykseen. 6. joulukuuta 2007 Wings 2 laitettiin ilmaislevitykseen Suomen itsenäisyyspäivän kunniaksi.
Peitelty tiedonhankinta
Peitelty tiedonhankinta tarkoittaa Suomessa salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10. luvussa.